เมื่อกลางเดือนปีที่แล้ว มีอาการตกขาวมากและมีเลือดกระปริดกระปรอยออกมาหลังหมดประจำเดือน มีอาการท้องอืดท้องแข็ง ปวดท้องน้อย ทั้งๆที่ไม่ได้เป็นประจำเดือนเป็นอย่างงี้อยู่ได้ประมาณ 5-6เดือน แต่ตอนนี้อาการที่บอกข้างต้นไม่ได้เกิดขึ้นแล้ว แต่ยังมีอาการจี๊ดๆในมดลูกบางครั้ง ปัจจุบันมีอาการท้องอืดบ่อย อยากผายลมตลอดเวลา น้ำหนักขึ้นเร็วผิดปกติ เริ่มมีอาการหน่วงที่ก้นตอนแรกคิดว่าถ่ายไม่หมดแต่ไปๆมาๆเป็นนานหลายวัน แล้วเริ่มมีก้อนข้างในระหว่างอวัยวะเพศและรูทวารแต่อยู่ใกล้ รูทวารมากกว่า ผ่านมาสามสี่วันเริ่มมีเนื้อนูนๆออกมาใกล้ๆรูทวารแต่ยังมีก้อนแข็งๆข้างในอุ้งเชิงกรานอยู่ ยายเคยเป็นเนื้องอกที่มดลูก หนูมีโอกาสเสี่ยงเป็นโรคร้ายแรงไหมคะ
สวัสดีค่ะ อาการท้องอืดบ่อย น้ำหนักเพิ่มขึ้น อาจจะเกิดจากการมีน้ำหรือลมในช่องท้องมากจนเกินไปจากอาหารที่รับประทาน การมีก้อนเนื้องอกใดๆที่อวัยวะภายในช่องท้องเช่นก้อนที่มดลูกหรือรังไข่ หรือกระเพาะปัสสาวะ การมีลำไส้อักเสบ ลำไส้อุดตันกรณีเคยผ่าตัดใดๆในช่องท้องมาก่อน การขยับหรือเดินน้อยเกินไประหว่างวัน เป็นต้นซึ่งอาการท้องอืดส่วนใหญ๋ไม่ได้มีสาเหตุอันตรายแต่อย่างใด หากค่อยๆทุเลาลงได้ เมื่อขับถ่ายหรือผายลมออกมาได้แต่หากยังท้องอืดมากขึ้นเรื่อยๆ ไม่ถ่าย ไม่ผายลม กินได้น้อยร่วมด้วย หรือน้ำหนักขึ้นเร็วมาก มีก้อนคลำได้ในช่องท้องชัดเจน ควรรีบไปพบแพทย์เพื่อตรวจหาสาเหตุเพิ่มเติมค่ะ เบื้องต้นควรรับประทานอาหารอ่อนๆย่อยง่าย เดินช้าๆหลังมื้ออาหารให้ลำไส้บีบตัวส่วนเรื่องรู้สึกเหมือนมีก้อนที่บริเวณรูทวารหนักนั้น คงจะต้องพบแพทย์เพื่อตรวจให้แน่ชัดว่ามีก้อนใดๆอยู่หรือไม่ร่วมด้วย ซึ่งก้อนทวารหนักนั้นอาจเป็นก้อนอุจจาระที่แข็ง ก้อนริดสีดวง หรือเนื้องอกในไส้ตรง หากรู้สึกตุงๆอยู่ตลอดควรไปพบแพทย์ค่ะ